open-index/open-wikipedia-markdown huggingface dataset:
Momofuku Ando

**Momofuku Ando** (; 1910 m. kovo 5 d. – 2007 m. sausio 5 d.) – taivaniečių-japonų verslininkas, įkūręs bendrovę „Nissin Food Products Co., Ltd.“. Pasaulyje jis pagarsėjo kaip greitai paruošiamų makaronų išradėjas.

## Biografija

Gimė pasiturinčioje taivaniečių šeimoje. Jo tikrasis vardas **Vu Baifu** (). Tėvai mirė jo ankstyvoje vaikystėje. Jį Tainane užaugino seneliai. Jo seneliai turėjo nuosavą tekstilės krautuvėlę, kas vėliau, jam būnant 22 metų, paskatino Taipėjuje įkurti savo paties tekstilės kompaniją už 190 000 jenų.

1933 m. Ando išvyko į Osaką (Japonija) verslo reikalais. Po Antrojo pasaulinio karo Ando tapo Japonijos piliečiu ir liko ten gyventi. Įstojo į Ricumeikano universitetą ir tuo pat metu iš savo palikimo įsteigė mažą prekybinę firmą. *Momofuku* yra japoniškas jo kiniško vardo 百福 variantas, tuo tarpu *Ando* (安藤) yra dažna pavardė Japonijoje.

1948 m. jis buvo apkaltintas mokesčių vengimu ir dvejus metus kalėjo kalėjime. Dėl įmonių grupės bankroto netekęs verslo, Ando įsteigė šeimos verslo bendrovę (vėliau tapusią „Nissin“), tiekiančią druską.

Japonijai tebekiančiant nuo maisto stygiaus pokario eroje, Sveikatos ministerija bandė žmones skatinti valgyti iš kvietinių miltų pagamintą duoną, kurią tiekė JAV. Japonų kultūrai makaronai buvo daug priimtinesni už duoną, todėl Ando nusprendė sukurti makaronų gamybos liniją. Tai jam pavyko padaryti 1958 m., būnant 48-erių. Iš pradžių greitai paruošiami makaronai laikyti prabangos preke ir tuomet kainavo 35 jenas, maždaug šešiskart brangiau nei tradiciniai udon ir soba makaronai. Vėliau prekei atpigus, tai tapo klestinčiu verslu.

Ando mirė 2007 m. nuo širdies nepakankamumo, būdamas 96-erių.

## Išnašos
Tumstounas

**Tumstounas** () – 1993 m. režisieriaus George P. Cosmatos sukurtas vesternas, paremtas tikrais įvykiais, nutikusiais 1880–aisiais Arizonoje. Filmas buvo finansiškai sėkmingas ir užima 14 vietą pelningiausių vesternų, sukurtų nuo 1979 m. sąraše. Nepaisant teigiamų kritikų atsiliepimų, juosta nepelnė apdovanojimų, išskyrus MTV kino apdovanojimų nominacijas.

Interneto svetainė Rotten Tomatoes filmą vertina 73 % teigiamų atsiliepimų.

## Pagrindiniai aktoriai
: *Aktorius – vaidmuo*
* Kurt Russell – Vaitas Erpas
* Val Kilmer – Dokas Holidėjus
* Sam Elliott – Virdžilas Erpas
* Bill Paxton – Morganas Erpas
* Powers Boothe – Garbanius Bilis Brocius
* Michael Biehn – Džonis Ringo
* Charlton Heston – Henris Hukeris
* Jason Priestley – Bilis Brekinridžas
* Dana Delany – Džozefina Markus
* Harry Carey Jr. – maršalas Vaitas

## Turinys

1881 m., pasibaigus pilietiniam karui, garsusis teisėtvarkos sergėtojas Vaitas Erpas kartu su broliais Virdžilu bei Morganu nusprendžia pasitraukti iš tarnybos ir pradėti paprastą šeimyninį gyvenimą. Kartu su žmonomis jie apsistoja Tumstoune, kuriame sutinka savo bičiulį lošėją Doką Holidėjų, sergantį tuberkulioze, tačiau tikintį, kad Arizonos klimatas padės jam pasveikti.

Tumstouno apylinkėse prasidėjus sidabro karštinei, miestelyje pilna įvairaus plauko nusikaltėlių, tačiau broliai Erpai stengiasi nesikišti ir nekreipti dėmesio į provokacijas, kurių vis gausėja. Galiausiai vienas jų, Garbanius Bilis, girtas nušauna maršalą Vaitą, tačiau netrukus atsiduria laisvėje, nes vietinis šerifas stengiasi niekur nesikišti, tikėdamasis, kad bet kokios bėdos gali išsispręsti pačios.

Vaitas ir toliau nori nesikišti, tačiau Virdžilas įkalbina jį padėti miesteliui ir suimti banditus. Per susišaudymą keli jų žūva, tačiau Erpai vietoj dėkingumo sulaukia tik pasmerkimo, nes iškyla reali keršto grėsmė ir miestelyje baigiasi ramybė.

Netrukus vieną naktį banditai iš pasalų nušauną Morganą, o Virdžilą sužeidžia taip, kad jam tenka amputuoti ranką. Sukrėstas Vaitas ryte su sužeistaisiais bei šeima išvyksta, tačiau Garbanius Bilis pasiunčia savo parankinius, kad galutinai atsikratytų Erpais. Vaitui pavyksta šiuos nušauti. Žmonos bei Morganas išvyksta traukiniu, tuo tarpu Vaitas su vis labiau ligos kankinamu Doku ir trimis bičiuliais grįžta atkeršyti ir atkurti teisingumą…

## Apdovanojimai
* MTV kino apdovanojimas (nominacija) – geriausias aktorius (Val Kilmer)
* MTV kino apdovanojimai (nominacija) – geidžiamiausias aktorius (Val Kilmer)

## Susiję straipsniai
* Susišaudymas O.K. Korale

## Šaltiniai
Benediktas Rutkūnas-Rutkauskas

**Benediktas Rutkūnas-Rutkauskas** (1907 m. gegužės 12 d. Pazūkuose, Panevėžio raj. – 1975 m. spalio 28 d. Filadelfijoje, JAV) – lietuvių rašytojas, vertėjas, pedagogas.

## Biografija
1926–1930 m. Lietuvos universitete studijavo germanistiką. Mokytojavo Vilkaviškyje, Žagarėje, Kėdainiuose (1936–1937 m.). Studijas baigė 1943 m. 1944 m. pasitraukęs į Vokietiją, dėstė lietuvių gimnazijose. 1949 m. persikėlė į JAV.

## Kūryba
Rutkūnas debiutavo 1926 m. eilėraščiais, svyruodamas tarp simbolizmo ir avangardizmo. Pirmuosiuose rinkiniuose simbolistinė kalnų, bedugnių, urvų, tyrlaukių leksika ir rūsti tonacija („Pakibo sunkios švino žvaigždės / ant kruvino dangaus“) pynėsi su urbanistiniais įvaizdžiais (trotuarai, bulvarai) ir komanduojančiais šūksniais („žeme, užsidėk kepurę“) į gana neryškų, vidinės energijos stokojantį kalbėjimą. Pirmaisiais sovietinės okupacijos metais išėjusiame „Gyvenimo tvane“ rašė apie vyrus milžino pečiais, kurie „dalbom žemę / saulėn gręžia“ ir „tautų šeimoj pins laisvės giesmę / daugiabalsę“. Išeivijos metų kūryboje Rutkūnas grįžo prie skaidraus gamtovaizdžio, folklorinių tonų dainingo ketureilio, nusistovėjusio paskutiniajame prieškario dešimtmetyje, neišvengdamas perdėm lengvo, net proginio eiliavimo. „Nuodėmės“ – poetizuotos stilistikos kaimą idealizuojančių eskizinių vaizdelių ir apsakymėlių rinkinys.

## Eilėraščių rinkiniai
* Eilėraščiai marėse (1930 m.)
* Versmės (1937 m.)
* Gyvenimo tvanas (1941 m.)
* Sparnus man meta paukštės (1947 m.)
* Mėlyna diena (1967 m.)
* Žirgeliai žvengia (1971 m.)

## Prozos rinkiniai
* Nuodėmės (1932 m.)

## Šaltiniai
Raphael Nathan Rabinowitz

**Rafaelis Natanas Rabinovičius** (1835 m. birželio 4 d. Žagarėje, Rusijos imperija – 1888 m. lapkričio 29 d. Kijeve, Rusijos imperija) – Lietuvos žydų kilmės Talmudo tyrinėtojas.

## Biografija

Gimė 1835 m. birželio 4 d. Žagarėje. Būdamas 28 metų išvyko į Vokietijos imperiją. Jau 30 metų mokėjo visą Talmudo tekstą mintinai. Keliavo po visas Europos bibliotekas siekdamas surinkti kuo daugiau įvairiausių Talmudo egzempliorių. Visus egzempliorius kaupė Miunchene, kur per 1867-1887 metus parengė 16 tomų Talmudo tyrimų knygą *Dikduke Soferim*. Jo veiklą finansavo Vokietijos bankininkas Abraham Merzbacher. Svečiuodamasis Kijeve 1888 m. lapkričio 29 d. netikėtai mirė.

## Nuorodos
* Biografija (ang.)

## Literatūra

* Adolf Brüll: Rabinowitz, Raphael Nathan. In: Allgemeine Deutsche Biographie (ADB). Band 53, Duncker & Humblot, Leipzig 1907, S. 186 f.
Arti

**Arti** (,  – „nakties šalintojas“) – hinduistinis ritualas, aukojimo (pūdžos) dalis, kuomet dievybei yra aukojama žibintų skleidžiama šviesa. Tam naudojami specialūs žibintai, kurių dagčiai, įmerkti į ghi arba kamparą. Arti ritualą lydi maldos, muzika, smilkalų aukojimas.

Arti ritualas išsivystė iš vedinių somos aukojimo praktikų (jadžna), kurių metu į šventąją ugnį buvo liejama soma bei ghi.

Šventyklose naudojamos arti lėkštės, kurios pradžioje keliamos priešais dievybių mūrti, o paskui nešamos palei susirinkusius maldininkus, o šie rankomis sklesteli link savęs liepsnas, kurios, kaip tikima, apvalo sielą. Įspūdingos arti ceremonijos kiekvieną vakarą vyksta Varanasyje, Dašašvamedhos ghate, kur arti su masyviais žibintais ir smilkalinėms atlieka gausus šventikų būrys.


File:(1) Aarti Thali, Prayer Plate India.jpg|Arti lėkštė
File:Lamps, Diyas for aarti, India.jpg|Arti žibintai
File:Morning Aarti of the Ganges, ghats of Varanasi.jpg|Rytinis arti Varanasyje
File:Incense smoke Aarti, Ganges, Varanasi.jpg|Arti metu smilkomi smilkalai
File:Varanasi, India, Hindu religious celebration 2.jpg
Varanasi, India, Hindu religious ceremony.jpg
Sven Kramer

**Sven Kramer** (g. 1986 m. balandžio 23 d. Herenvene) – Nyderlandų greitojo čiuožimo sportininkas. Olimpinis čempionas ir pasaulio rekordininkas.

## Biografija
Pradėjo profesionaliai sportuoti 2003 m.

2004 m. Kramer tapo pasaulio jaunimo vicečempionu, o po metų ir čempionu. 2005 m. sportininkas pelnė sidabrą Europos čempionate. Nuo 2007 m. iki 2010 m., bei 2012 m. – 2013 m. tapo absoliučiu Europos čempionu. Nuo 2007 m. Kramer pelnė 19-ą pasaulio čempiono titulų.

Debiutinėse 2006 m. žiemos olimpinėse žaidynėse Kramer pelnė bronzą komandinio persekiojimo rungtyje, bei sidabrą 5000 m nuotolyje. 2010 m. žiemos olimpinėse žaidynėse Kanadoje pirmą kartą tapo olimpiniu čempionu 5000 m rungtyje. 2014 m. žiemos olimpinėse žaidynėse sportininkas apgynė čempiono titulą ir pagerino distancijos olimpinį rekordą. 2018 m. Pjongčange laimėjo 5000 m rungtį trečiose olimpinėse žaidynėse iš eilės.
## Nuorodos
* Oficiali svetainė
Pasienietis

Žodis ***pasienietis*** reiškia:

* valstybės pasienio apsaugos organizacijos narys ar darbuotojas, pvz.:
** pasienietis – Lietuvos pasienio policijos darbuotojas,
** pasienietis – TSRS pasienio kariuomenės kareivis ar karininkas,
* pasienietis – pasienio zonos gyventojas.


Vaizdas:RIAN archive 483148 Border Guards ready for patrol.jpg|TSRS pasieniečių grupė, pasiruošusi patruliuoti (1988 m.)
File:Bundesarchiv B 145 Bild-F075998-0007, Bonn, BMI, Uniformen Bundesgrenzschutz.jpg|VFR pasieniečių uniformos
File:NBS parāde 11.novembra krastmalā (6357744387).jpg|Latvijos pasieniečiai parade
File:Piiripatrull teenistuskoeraga.jpg|Estijos pasieniečių patrulis (2008 m.)
Atardas

**Atardas** () – miestas Maltos salos centrinėje dalyje. Apgyvendinta nuo antikos laikų. 10 134 gyventojai (2011 m. kovo mėnesio duomenys). Atarde yra daug parkų, įskaitant dekoratyvinius medžius ir gėles, prižiūrimų vietos savivaldybės. Atardo gyventojai yra vadinami „saračinais“ (*„saraċini“*).

## Etimologija
Manoma, kad Atardo pavadinimas kilęs iš pavardės. Galbūt pirmasis asmuo, kuris gyveno kaime buvo Atardas. Niekas nežino žodžio kilmės. Taip pat manoma, kad žodis yra kilęs iš arabų žodžio 'Atr', reiškiančio kvepalus.

## Sportas
* Attard FC – futbolo klubas;
* Namų rungtynes žaidžia „Sirens“ stadione, San Polo Bėjuje.

## Išnašos
Teutonizmas

**Teutonizmas** () – vien tik Vokietijoje arba jos dalyje vartojami žodžiai. Dažniausiai teutonizmus sudaro įvairūs vokiečių kalbos dialektų žodžiai, naudojami tik Vokietijoje. Jie labai skiriasi nuo austriacizmų, naudojamų Austrijoje, bei helvetizmų, naudojamų Šveicarijoje. Teutonizmai rodo, kad vokiečių kalba, kaip anglų, prancūzų, ispanų ir portugalų kalbos, yra kalba, turinti keletą sunormintų variantų.

## Šaltiniai
Natalia Gordienko

**Natalia Gordienko** (; g. 1987 m. gruodžio 11 d. Kišiniove) – ukrainiečių kilmės Moldovos profesionali šokėja ir dainininkė.

Gimė 1987 metais Kišiniove, architektų šeimoje. Dainavo mokyklos chore. Ji taip pat baigė fortepijono studijas muzikos mokykloje ir 10 metų šoko mokyklos šokių ansamblyje. Nuo 15 metų dalyvauja dainų konkursuose. Ji laimėjo tris nacionalinius ir šešis tarptautinius konkursus.

2006 metais su Arsenium (grupės O-Zone narys) ir Connect-R atstovavo Moldovai su daina „Loca“ 2006 m. Eurovizijos dainų konkurse. Jame užėmė 20 vietą su 22 taškais.

## Nuorodos

* Myspace puslapis

|-
Ruffus

**„Ruffus“** – indie rock grupė iš Estijos, iš pradžių buvo žinoma kaip **„Claire’s Birthday“**. Jie atstovavo savo šaliai 2003 m. Eurovizijos dainų konkurse, vykusiame Rygoje, Latvijoje.

2003 m. grupė dalyvavo Estijos nacionaliniame finale į Eurovizijos dainų konkursą su daina „Eighties Coming Back“ ir užėmė pirmąją vietą. Eurovizijoje grupė pasiekė 21 vietą su 14 taškų.

## Nariai
* Vaiko Eplik, vokalas
* Jaan Pehk, gitara
* Ivo Etti, bosinė gitara
* Margus Tohver, būgnai
* Siim Mäesalu, klavišiniai

## Diskografija
* 2000: Venus
* 2001: City Lovers
* 2003: Future Is Now!

|-
Grimes

**Claire Elise Boucher** (g. 1988 m. kovo 17 d.) geriau žinoma, kaip **Grimes** – Kanados prodiuserė, atlikėja, dainininkė, dainų rašytoja bei muzikinių video režisierė. Gimusi ir užaugusi Vankuveryje, Grimes pradėjo rašyti ekspermentinę muziką tuo pačiu metu, kai pradėjo studijuoti Makgilio universitete Monrealyje.

2010 m. ji išleido savo pirmąjį debiutinį albumą „Geidi Primes“ (*Arbutus Records*), po kurio išleistas ir „Halfaxa“.

## Muzikos stilius
Grimes muzika nėra lengvai apibrėžiama. Tai elektroninės muzikos stilių mišinys, kurį atlikėja apibūdina, kaip , ji kilnojasi dramatiškai ir netikėtai – „Aš dažnai einu per fazes“. Jos kūryba gretinama su tokiais atlikėjais kaip Björk ir Enya.

## Diskografija
* „*Geidi Primes*“ (2010 m. sausio 10 d.)
* „*Halfaxa*“  (2010 m. rugsėjo 30 d.)
* „*Visions*“ (2012 m. sausio 31 d.)
* „*Art Angels*“ (2015 m. lapkričio 6 d.)
* „*Miss Anthropocene“* (2020 m.)

## Nuorodos
*
Džonghė

**Džonghė** (; pe̍h-ōe-jī: *Tiong-hô*), seniau ***Čungho*** – vienas iš Sinbėjaus rajonų, esantis šiaurės Taivane. Yra Taivano nacionalinė biblioteka, veikia Huasia technologijos institutas. Įsikūrusios tokios technologijų kompanijos kaip „Texas Instruments“ ir „Micro-Star International“.

## Geografija

Nuo Taipėjaus Džonghė skiria Sindiano upė. Pietuose driekiasi kalvos. Džonghė šiaurės vakaruose ribojasi su Bančiao, pietvakariuose su Tučengu, pietryčiuose su Sindianu ir šiaurės rytuose su Jonghė.

## Istorija
Apie 1946 m. Džonghė buvo kaimo bendruomenė (乡, *Xiang*) su mažiau nei 30 000 gyventojų. Kadangi teritorija buvo netoli Taipėjaus, gyventojų skaičius sparčiai augo. 1979 m. pasiekus 170 000 gyv., Džonghė gavo miesto statusą. 2010 m. buvo šeštas pagal gyventojų sk. miestas šalyje. 2010 m. gruodžio 25 d. sukūrus naująjį Sinbėjaus miestą, Džonghė tapo vienu iš jo rajonų (区, *Qū*).


Vaizdas:National Taiwan Library entry 2005.jpg|Taivano nacionalinė biblioteka
Vaizdas:Singnan Night Market.jpg|Prekyvietė mieste
Vaizdas:Yuantong Temple.jpg|Juantongo šventykla
Helvetizmas

**Helvetizmas** ( žodis kilęs iš , šiais laikais taip vadinama Šveicarija plius galūnė -*ismus*) – vien Šveicarijoje arba jos dalyje vartojami žodžiai. Dažniausiai helvetizmus sudaro įvairūs vokiečių kalbos dialektų žodžiai, naudojami tik Šveicarijoje (pavyzdžiui: *Müesli, parkieren*). Be germanų kilmės žodžių, dalis helvetizmų yra iš prancūzų, retoromanų ir italų kalbų, tai žodžiai, vartojami beveik vien tik Šveicarijoje.

Taip pat helvetizmais yra vadinami žodžiai, kurie yra kilę iš šveicarų vokiečių kalbos ir yra paplitę kitose vokiškai kalbančiose šalyse (pavyzdžiui: *Müsli, Putsch*).

Jie labai skiriasi nuo austriacizmų, naudojamų Austrijoje, bei teutonizmų, naudojamų Vokietijoje. Helvetizmai rodo, kad vokiečių kalba, kaip anglų, prancūzų, ispanų ir portugalų kalbos, yra kalba, turinti keletą standartinių variantų.

## Šaltiniai
Sindianas

**Sindianas** (; pe̍h-ōe-jī: *Sin-tiàm*) – vienas iš Sinbėjaus rajonų, esantis šiaurės Taivane. Veikia Džinvėjaus mokslo ir technologijų universitetas.

## Geografija

Sindianas išsidėstęs tuoj į pietus nuo Taipėjaus, prie Sindiano upės. Šiaurinė miesto dalis tankiai apstatyta butų kompleksais, pietuose miškai pereina į Žongjango kalnagūbrį. Sindiano upė veda prie Bitano tvenkinio (碧潭), populiaraus turistinio objekto. Teritorija taip pat teka Beiši ir Nanši upės.

## Istorija
XVIII a., Čingų dinastijos valdymo laikais, teritorijoje įsikurdino imigrantai iš Fudziano. Ilgainiui gyvenvietė gavo Sindiano (新店) pavadinimą, reiškiantį 'nauja prekyvietė'.

Sindianui, kaip Taipėjaus priemiesčiui, sparčiai augus, 1980 m. suteiktas miesto (市, *Shì*) statusas. 2010 m. gruodžio 25 d. sukūrus naująjį Sinbėjaus miestą, Sindianas tapo vienu iš jo rajonų (区, Qū).


Vaizdas:Taiwan 2009 Taipei Xindian FRD 7083.jpg|Gyvenamieji namai ant kalvos
Vaizdas:Xindian.jpg|Bitano tiltas
Vaizdas:Bitan Xindian.jpg|Bitano kvartalas
Britų Šiaurės Amerika

**Britų Šiaurės Amerika** () buvo kolonijų grupė Šiaurės Amerikoje, kurią administravo Britų imperija XVIII–XX amžiuje. Jų teritorijos didele dalimi atitiko dabartinės Kanados teritorijas.

## Raida
Britų Šiaurės Amerika suformuota 1783 m., pasibaigus Amerikos nepriklausomybės karui, kuomet nuo Britų Amerikos atsiskyrė 13 (iš 20) svarbiausių kolonijų (Jungtinės Amerikos Valstijos). 5 šiaurinės kolonijos likusios Britų imperijos valdžioje tapo žinomos kaip Britų Šiaurės Amerika.
 
Visos šios penkios kolonijos turėjo skirtingą priešistorę. Ruperto žemė nuo seno priklausė Britanijai, Naujoji Škotija, Niufaundlendas ir Princo Edvardo sala buvo perėję britams iš Prancūzijos 1717 m., o Kvebeko provincija – tik 1763 m. Pastaroji buvo prancūziškai kalbanti.

Kadangi tiek JAV, tiek Šiaurės Amerika plėtė savo teritorijas tolyn į vakarus, ilgainiui kilo teritoriniai konfliktai. 1812 m. tarp Šiaurės Amerikos ir JAV kilo karas dėl teritorijų, kuriam pasibaigus 1818 m. sutartis nustatė Šiaurės Amerikos pietinę ribą ties 49 paralele. Vėliau pietinę sieną apsprendė tokios sutartys kaip Oregono sutartis (1846), Vebsterio-Ašburtono sutartis (1842) ir kt.

1867 m. iš trijų stipriausių Šiaurės Amerikos provincijų buvo suformuota **Kanados dominija**, kuri, gavusi didelę autonomiją, vėliau pati plėtė savo teritorijas kitų kolonijų sąskaita. 1869 m. ji prisijungė Ruperto žemę, Šiaurės vakarų teritorijas, 1871 m. – Britų Kolumbiją, 1873 m. – Princo Edvardo salą. Vienintelė iš pirminių kolonijų, neprijungta prie Kanados, liko Niufaundlando kolonija, kuri 1907 m. pripažinta Niufaundlando dominija.

## Administraciniai vienetai
Suformavimo metu 1783 m. Britų šiaurės Ameriką sudarė šie administraciniai vienetai:
:* Kvebeko provincija – 1791 m. padalinta į dvi provincijas – Aukštutinę Kanadą ir Žemutinę Kanadą. 1841 m. jos vėl sujungtos į Kanados provinciją, 1867 m. – vėl padalinta: Žemutinė Kanada pavadinta Kvebeku, o aukštutinė – Ontariju;
:* Naujosios Škotijos provincija – 1784 m. nuo jos atskirtas Naujasis Bransvikas;
:* Princo Edvardo sala;
:* Niufaundlando kolonija;
:* Ruperto žemė – sujungta su vėliau įkurtomis Šiaurės vakarų teritorijomis;

Po Šiaurės Amerikos suformavimo plėtėsi jos teritorijos į vakarus, todėl ilgainiui atsirado nauji administraciniai vienetai:
:* Šiaurės vakarų teritorijos – milžiniškos teritorijos, kurios plytėjo į vakarus ir šiaurę nuo Ruperto žemės, kaip atskiras administracinis vienetas įkurtos 1870 m. Tais metais nuo jos atskirta Manitoba, 1876 m. centrinėje jos dalyje suformuotas Kivatino rajonas. 1898 m. šiaurės vakaruose atskirtas Jukonas. 1905 m. panaikinus Kivatiną, sukurtos provincijos Saskačevanas ir Alberta;
:* Britų Kolumbija – 1793 m. Aleksandras Makendzis buvo pirmasis europietis, kirtęs Šiaurės Amerikos žemyną ir pasiekęs Ramujį vandenyną. Nors į šį vakarinį krantą savo pretenzijas reiškė Ispanija, nuo 1794 m. britai įtvirtino savo pozicijas regione ir pavadino jį Britų Kolumbija;
Jonghė

**Jonghė** (; pe̍h-ōe-jī: *Éng-hô*) – vienas iš Sinbėjaus rajonų, esantis šiaurės Taivane. Tai mažiausias pagal plotą Sinbėjaus rajonas.

## Geografija
Jonghė nuo Taipėjaus šiaurėje ir rytuose skiria Sindiano upė. Pietuose ir vakaruose ribojasi su Džonghė rajonu, su kuriuo dalinasi administracinėmis įstaigomis. Tai tankiausiai gyvenama vieta Taivane ir viena tankiausių pasaulyje. Beveik visa teritorija apstatyta butų kompleksais. Didžiausi žalieji plotai yra palei Sindiano upės krantus ir šiaurės vakaruose esančiame Ženajaus parke.

## Istorija
Iki 1958 m. Jonghė buvo pietinė Džonghė rajono dalis. 1946 m. gyveno 30 000 žmonių. Gyvenvietei išaugus, ji 1958 m. tapo atskiru miesteliu (镇, *zhen*), o jau 1979 m. gavo ir miesto (市, *shì*) statusą. 2010 m. gruodžio 25 d. sukūrus naująjį Sinbėjaus miestą, Jonghė tapo vienu iš jo rajonų (区, Qū).
Ludžou (Sinbėjus)

**Ludžou** (; pe̍h-ōe-jī: *Lô·-chiu*) – vienas iš Sinbėjaus rajonų, esantis šiaurės vakarų Taivane. Yra budistų ir daoistų šventyklų, datuojamų XIX a.

## Geografija

Ludžou įsikūręs prie Tamsujaus upės kranto. Šiaurėje ir pietuose ribojasi su Vugu ir Sančongu, šiaurėje ir rytuose, kitoje upės pusėje yra Taipėjaus rajonas Šilinas. Tai antra tankiausiai gyvenama vieta Taivane, po Jonghė. Dėl sąlyginai žemos altitudės miestas dažnai nukentėdavo nuo potvynių iki kol 1984 m. buvo įrengti potvynių kanalai.

## Istorija
Dėl dažno upės patvinimo čia susidarė derlingas dirvožemis, kuris naudotas žemės ūkiui. XVIII–XIX a. į teritoriją atsikėlus kinų imigrantams ji ilgainiui liko kaimo vietove. Valdant japonams Taipėjus buvo paverstas pramoniniu miestu, tad šalimais buvusio Ludžou kraštovaizdis taip pat pasikeitė. Radosi gamyklos, biurų pastatai, daugiaaukščiai gyvenamieji pastatai. XX a. Ludžou sparčiai išaugus, jam suteiktas miesto statusas. 2010 m. gruodžio 25 d. sukūrus naująjį Sinbėjaus miestą, Ludžou tapo vienu iš jo rajonų (区, *Qū*).
Bančiao

**Bančiao** (; pe̍h-ōe-jī: *Pán-kiô*), arba ***Pančiao*** – vienas iš Sinbėjaus rajonų, esantis Taivano šiaurėje. Išsidėstęs rytiniame Danšujaus upės krante.

Vystoma tekstilės, maisto konservavimo pramonės; netoliese kasama anglis ir molis.

Veikia Taivano nacionalinis menų universitetas, du technologijų institutai. Yra Lin šeimos rūmai ir sodas (statyti XIX a.), Čingų dinastijos laikų kinų architektūros pavyzdys.

## Geografija

Bančiao įsikūręs į pietvakarius nuo Taipėjaus. Rajono šiaurėje Dahano ir Sindiano upės susilieja į Danšuji. Bančiao yra viena tankiausiai gyvenamų vietų šalyje.

## Istorija
Suklestėjo XVIII a. pradžioje ir tapo žemės ūkio regiono, kuriame buvo auginama arbata, ryžiai, saldžiosios bulvės ir citrusiniai vaisiai, centru.

2010 m. gruodžio 25 d. sukūrus naująjį Sinbėjaus miestą, Bančiao miestas tapo vienu iš jo rajonų (区, *Qū*).

## Galerija

Vaizdas:BanciaoStation.jpg|Geležinkelio stotis
Vaizdas:Lin Family Mansion and Garden 2006-6-28 11-16-18 0048.jpg|Lin šeimos rūmai ir sodas


## Išnašos
Sančongas

**Sančongas** (; pe̍h-ōe-jī: *Sam-tiông*), arba ***Sančungas*** – vienas iš Sinbėjaus rajonų, esantis Taivano šiaurėje. Išsidėstęs vakariniame Tamsujaus upės krante, tiltais per upę sujungtas su Taipėjumi.

Apylinkėse auginami ryžiai, cukranendrės, arbata; vystoma mašinų, tekstilės, chemijos, medienos apdirbimo, maisto konservavimo pramonės; netoliese kasama anglis ir molis.

## Geografija

Šiaurėje nuo Ludžou ir Vugu Sančongą skiria Tamsujaus upė. Vakaruose ir pietuose Sančongas ribojasi su Sindžuangu ir Bančiao, rytuose Tamsujaus upė skiria Sančongą nuo Taipėjaus rajono Datongo.

## Istorija
XVIII–XIX a. teritorijoje įsikurdino imigrantai iš žemyninės Kinijos. Pradžioje buvusi kaimiška vietovė greitai išaugo į verslo ir prekybos centrą dėka laivybos Tamsujaus upe ir dėl šalimais buvusio Taipėjaus didmiesčio. 1889 m. buvo nutiestas tiltas per Tamsujaus upę į Taipėjaus pusę, tapęs svarbia transporto arterija.

Valdant japonams šiaurės Taivane inicijuota industrializacija, paspartinusi tolimesnį gyvenvietės augimą. 1947 m. Sančongas tapo Taipėjaus priemiesčiu (镇, *zhen*), o 1962 m. gavo miesto (市, *shì*) statusą. 2010 m. gruodžio 25 d. sukūrus naująjį Sinbėjaus miestą, Sančongas tapo vienu iš jo rajonų (区, *qū*).

## Išnašos
Sansija

**Sansija** (; pe̍h-oē-jī: *Sam-kiap*) – vienas iš Sinbėjaus rajonų, esantis šiaurės Taivane.

Rajone yra daug tradicinės architektūros pastatų, veikia Taipėjaus nacionalinis universitetas.

## Geografija

Sansija išsidėsčiusi pietvakariniame Sinbėjaus pakraštyje, šiaurėje ribojasi su Jingė, Šulinu ir Tučengu, rytuose ir pietryčiuose su Sindianu ir Vulajumi, vakaruose bei pietvakariuose su Taojuanu. Rajono kraštovaizdis kalvotas, išvagotas Sansijos, Dahano ir Hengsi upių.

## Istorija
XVIII–XIX a. į šią teritoriją atsikėlė kinų imigrantai, kurie įsikurdino palei tuomet laivuojamomis buvusias Dahano ir Sansijos upes. Kadangi šios abi upės atsišakoja nuo Hengsi upės, teritorijai suteiktas *Saⁿ-kak-éng* (三角 涌; 'Trys šaltiniai') pavadinimas. Japonų valdymo laikais gyvenvietė gavo dabartinį pavadinimą. Kolonijiniu laikotarpiu Sansija įgijo ekonominės reikšmės, kuomet čia užsiimta indigo gamyba.


Vaizdas:Sansia Minquan Old Street IMG 1640.JPG|Senamiesčio gatvelė
Vaizdas:Sansia IMG 1625.JPG|Senos statybos namai
Vaizdas:Sansia IMG 1645.JPG|Čangfu tiltas per Sansijos upę
Vaizdas:Sanxia River Viewed from Changfu Bridge.jpg|Sansijos pakrantė
Hitman (2016 kompiuterinis žaidimas)

**Hitman** – naujausia kompiuterinio žaidimo „Hitman“ serijos dalis. Ji sukurta Windows, PlayStation 4 ir Xbox One platformoms. Žaidimą kuria „IO Interactive“ kompanija, tai yra 6-oji serijos dalis, tačiau pavadinimas likęs tiesiog „Hitman“.

2014 m. sausio 16 d. kompanija išleido atvirą laišką visiems šio žaidimo gerbėjams, kuriame pateikė įvairią informaciją apie būsimą žaidimą. Laiške „IO Interactive“ pripažino „“ klaidas. Naujoje dalyje bus atviras, ne linijinis pasaulis, taip pat bus sugrąžinta „Contracts“ dalis.

2015 m. Electronic Entertainment Expo žaidimų parodoje leidėjai pranešė, kad ši „Hitman“ dalis pasirodys 2015 m. gruodžio 8 dieną, tačiau vėliau išleidimo data buvo nukelta į 2016 m. kovą, siekiant pradinį žaidimą padaryti kuo didesnį.

Pirmoji žaidimo dalis pasirodė 2016 m. kovo 11 d., o vėliau išleistos papildomos dalys – balandį antroji, o per likusius 2016 m. dar penkios dalys.

## Žaidimo dalys
*Hitman* padalintas į 7 dalis, išleidžiamas nuo 2016 m. kovo.

## Šaltiniai
Sidži

**Sidži** (; pe̍h-ōe-jī: *Se̍k-chí*) – vienas iš Sinbėjaus rajonų, esantis šiaurės Taivane. Čia įsikūrusios pagrindinės šalies elektronikos bendrovės: „Acer“, „Coiler“, „Lanner Electronics“ ir „DFI“.

## Geografija

Sidži išsidėstęs prie Kilungo upės, tarp šalies sostinės Taipėjaus (vakaruose) ir Kilungo (rytuose). Ribojasi su šiais rajonais: pietuose su Šidingu, pietryčiuose su Pingsi ir šiaurės vakaruose su Vanli. Centrinė rajono dalis palei Kilungo upę tankiai apstatyta, tuo tarpu šiaurinėje ir pietinėje dalyse driekiasi miškingos kalvos, o šiaurės vakaruose Jangmingšano kalnai.

## Istorija
Kilungo upės slėnį pirmieji apgyvendino vietiniai ketagalanai. XVIII a. regioną pasiekė kinų naujakuriai. Jie vietovę, kuri tapo svarbiu keltų uostu, pavadino *Shui Jiao Fan* (, pažodžiui „Potvynio kilimas pasibaigia čia“) pavadinimu, nes potvynio vanduo pasiekdavo iki šios vietovės. Japonų valdymo laikais, 1920 m., gyvenvietei suteiktas Sidži (, *Shiotome*, 'Potvynių pabaiga') pavadinimas. Po Taivano teritorijos sugrąžinimo Taivano valdžiai Sidži sparčiai augo ir 1999 m. gavo didmiesčio (市, *Shì*) statusą. 2010 m. gruodžio 25 d. sukūrus naująjį Sinbėjaus miestą, Sidži tapo vienu iš jo rajonų (区, *Qū*).


Vaizdas:Sunset of TRA Xizhi Station west side 20101218.jpg|Geležinkelio stotis
Vaizdas:TRA Xizhi Station east side 20101218.jpg|Geležinkelio stotis (rytinė dalis)
Sindžuangas

**Sindžuangas** (; pe̍h-ōe-jī: *Sin-chng*) – vienas iš Sinbėjaus rajonų, esantis šiaurės Taivane.

## Geografija
Sindžuangas įsikūręs prie Dahano upės (Tamsujaus intakas). Ribojasi su šiais rajonais: šiaurėje su Vugu, rytuose su Sančongu, pietuose su Bančiao ir Šulinu bei vakaruose su Taojuanu.

## Istorija
Dėka laivybos Tamsujaus upe Sindžuangas XVIII a. tapo prekybos centru. Japonų valdymo laikais panaikinus laivybos Tamsujaus upe svarbą ir nutiesus geležinkelio liniją į šalimais esantį Bančiao, Sindžuango, kaip prekybinio centro, reikšmė gerokai sumenko, todėl smuko ir ekonomikos augimas. Taipėjuje prasidėjusi industrializacija paspartino šio miesto, o drauge ir Sindžuango augimą.

2010 m. gruodžio 25 d. sukūrus naująjį Sinbėjaus miestą, Sindžuangas tapo vienu iš jo rajonų (区, *Qū*).
Kanada (Naujoji Prancūzija)

**Kanada** () – buvęs Naujosios Prancūzijos administracinis vienetas, esantis  Šiaurės Amerikos šiaurės rytuose, dabartinės Kanados rytinėje dalyje ir gretimose teritorijose JAV. Didžiausio išsiplėtimo metu apėmė teritorijas dabartinio Kvebeko, ir Ontarijo rytuose, Niujorko šiaurės vakaruose, abipus Šv. Lauryno upės.

## Raida
Ikikolonijiniais laikais kolonijos teritorijoje gyveno irokėzų kalbomis kalbančios gentys: Šv. Lauryno irokėzai, huronai, irokėzai, vakarinėje būsimosios kolonijos dalyje gyveno algonkinai. 1534 m. prancūzų kolonistas Žakas Kartjė išsilaipino Šv. Lauryno upės slėnyje, Šv. Lauryno irokėzų žemėse, ir čia iškėlęs kryžių paskelbė šią žemę savo kolonija. Nors iš pradžių kolonizacija vyko lėtai, ilgainiui prancūzai aptiko, kad regione gausu brangiakailių žvėrelių, ypač bebrų, kas labai paskatino krašto įsisavinimą.

1608 metais dalis prancūzų, vadovaujami Samuelio de Šampleno (*Samuel de Champlain*) įkūrė Kvebeko miestą ir iš čia ėmė skverbtis į krašto gilumą palei upę. Kolonizuodami prancūzai naudojosi vietos indėnų algonkinų karais su irokėzais. Sudarę su pirmaisiais sąjungą, jie galėjo įgyti įtaką.

1627 m. valdant kardinolui Rišeljė, buvo skatinamas prancūzų kolonistų kėlimasis į Kanadą. Į šį kraštą buvo leidžiami išimtinai katalikai. Kadangi prancūzai dėl įtakos nuolat kovojo su britais, kolonijai ne kartą grėsė sunaikinimo pavojus. 1629 m. britams pavyko paimti Kvebeką (išlaikė 3 metų), dėl ko buvo įkurtas naujas miestas Trua Rivjeras. 1642 m. įkurtas Monrealis. 

Nuo 1640 m. labai suintensyvėjo irokėzų puldinėjimai, o gintis gana retai apgyvendintai kolonijai buvo labai sunku. Tik 1663 m. Liudvikas XIV pasiuntė į Kanadą būrį karališkosios armijos. 1666 m. kolonijoje atlikus gyventojų surašymą, joje gyveno 3125 žmonių. 
1740 m. Kanadoje jau gyveno apie 44 tūkst. kolonistų.

Po britų laimėto Septynerių metų karo, 1763 m. Kanados koloniją Prancūzija buvo priversta atiduoti Britų imperijai.  Ji paversta Kvebeko provincija.
## Teritorijos
Kanados koloniją sudarė 3 administraciniai vienetai (gubernijos) su centrais trijuose didžiausiuose miestuose - Kvebeke, Trua Rivjere ir Monrealyje. Kvebeko gubernatorius buvo kartu ir visos Naujosios Prancūzijos generalgubernatorius. 

Be šių trijų guvernijų Kanadai taip pat priklausė teritorijos, vadinamos **Aukštutine žeme** (*Pays d'en Haut*). Jos užėmė daugiausia indėnų huronų gyvenamas teritorijas į rytus nuo Šv. Lauryno upės, aplink Didžiuosius ežerus. Čia XVII-XVIII a. prancūzai pristeigė nemažai krikščioniškų misijų bei fortų. Kai kurie jų, pvz., Fort Frontenac (dab. Kingstonas), Fort Detroit (dab. Detroitas), Fort Rouillé (dab. Torontas), Fort Crevecoeur (dab. Peorija) ir t. t., tapo dabartinių miestų pirmtakais.
Elitinis būrys 2

**Elitinis būrys 2** () – 2010 m. Brazilijoje sukurtas veiksmo filmas, 2007 m. juostos „Elitinis būrys“ tęsinys. Per pirmąją savaitę Brazilijos kino teatruose juostą matė daugiau kaip 1,25 milijono žiūrovų ir ji tapo vienu pelningiausių šalyje demonstruotų juostų. 
 
Interneto svetainė Rotten Tomatoes filmą vertina 93% teigiamų atsiliepimų.
## Pagrindiniai aktoriai
: *Aktorius – vaidmuo*
*Wagner Moura – pulkininkas Roberto Nascimento
* Irandhir Santos – Diogo Fraga
* André Ramiro – kapitonas Andre Matijas
* Maria Ribeiro – Rozana
* Seu Jorge – Beirada
* Sandro Rocha – majoras Rocha
* Tainá Müller – Klara 

## Turinys

Viename Brazilijos kalėjimų kyla maištas, kuriame gangsterio Beirados vadovaujama gauja, gavusi iš korumpuotų policininkų ginklų, imasi susidorojimo su kitų gaujų nariais, kalinčiais tame pat kalėjime. Į vietą atvyksta specialių pajėgų dalinys BOPE, vadovaujamas pulkininko Nascimento. Jis tikina, kad maištas yra puiki proga susidoroti su nusikaltėliais, tačiau negauna leidimo šturmuoti užsibarikadavusių kalinių. Padėtį policijai dar labiau apsunkina kalinių teisių gynėjas ir nesmurto propaguotojas Diogo Fraga, kuris nusprendžia imtis tarpininko vaidmens. Jam beveik pavyksta įkalbėti kalinius sudėti ginklus, tačiau policija vis tik atidengia ugnį ir Beirada žūna.

Naudodamasis proga, Fraga įvykius iškelia į viešumą kaip beprasmį policijos žiaurumą. Pulkininkas Nascimento ir kapitonas Matijas priversti palikti BOPE, tačiau lieka policijoje, o Fraga išrenkamas į parlamentą, kur toliau tęsia kovą su policija. Be to, jis veda buvusių Nascimento žmoną Rozaną.

Tuo tarpu Rio de Žaneiro gatvėse įsigali korumpuota policija, vadovaujama majoro Rochos. Išstūmę iš gatvių banditus, jie patys ima rinkti duokles ir susidoroti su nepaklusniaisiais. Galiausiai persirengę policininkai užpuola nuovadą ir pagrobia iš jos ginklus. Rocha, kurio autoritetas neginčijamas ir policijoje, ir gatvėje, per informatorius paskleidžia žinią, kad užpuolimą organizavo viena iš gaujų, su kuria jis tikisi legaliai susidoroti. Nascimento, atliekantis tiriamąjį darbą, neranda tokių įrodymų, tačiau operacijos jam atšaukti nepavyksta, o jos metu žūna į tarnybą Rochos dėka grįžęs kapitonas Matijas.

Nusprendęs ištirti draugo mirtį, Nascimento susiduria ne tik su policijos korupcija, bet supranta, kad čia įpainiota ir politika. Po to, kai sunkiai sužeidžiamas jo sūnus, pulkininkas nusprendžia liudyti savo nekenčiamo Fragos sudarytai tirimo komisijai, kad padėtų demaskuoti susitepusius politikus...
Šulinas

**Šulinas** (; pe̍h-oē-jī: *Chhiū-nâ*) – vienas iš Sinbėjaus rajonų, esantis šiaurės Taivane.

## Geografija

Šulinas išsidėstęs vakariniame Sinbėjaus pakrašty. Šiaurėje ribojasi su Sindžuangu ir Bančiao, rytuose su Tučengu, pietuose su Sansija ir Jingė bei vakaruose su Taojuanu. Vakaruose kraštovaizdis kalvotas, bet rytuose išsilygina.

## Istorija
Teritorijoje XVIII–XIX a. apsigyveno imigrantai iš žemyninės Kinijos. Jie lygumose užsiėmė žemdirbyste. Taipėjuje prasidėjusi industrializacija turėjo įtakos ir Šulinui, čia XX a. viduryje ėmė kurtis nedidelės pramoninės bendrovės.

2010 m. gruodžio 25 d. sukūrus naująjį Sinbėjaus miestą, Šulinas tapo vienu iš jo rajonų (区, *Qū*).


桃子腳國中小-1.jpg|Rajono vaizdai
NTPC Shulin District Office 20131027.jpg|Rajono valdžios įstaiga
Front Station of TRA Shulin Station 20070703.jpg|Geležinkelio stotis
Couto Pereira stadionas

**Couto Pereira stadionas** () – pagrindinis Kuritibos miesto (Brazilija) stadionas. Priklauso Coritiba FBC klubui, naudojamas ne tik sportui, bet ir pramoginiams renginiams, koncertams.

## Istorija

Stadionas pradėtas statyti 1927 m., atidarytas 1932 m. lapkričio 20 d. Iš pradžių vadinosi futbolininko Belfort Duarte (1883–1918) garbei. 1977 m. pervadintas karininko Antônio Couto Pereira (1896–1976), inicijavusio šio stadiono statybas, garbei.

2004–2005 m. renovuotas. Stadione keletą rungtynių yra žaidusi , čia yra koncertavę Paul McCartney, Metallica, Coldplay ir kitos įžymybės.

## Šaltiniai
Danšujus

**Danšujus** (; pe̍h-ōe-jī: *Tām-súi*), taip pat ***Tamsujus*** – vienas iš Sinbėjaus rajonų, esantis šiaurės Taivane.

## Geografija

Danšujus išsidėstęs Sinbėjaus šiaurės vakarinėje dalyje. Rajono teritorija teka Danšujaus upė.

## Istorija
Pirmieji teritorijoje įsikūrė ketagalanai, viena iš Taivano aborigenų genčių. Nuo 1629 iki 1641 m. Danšujus buvo okupuotas ispanų, kurie regione siekė konkuruoti su olandais ir portugalais. Jie čia 1629 m. pastatė Santo Domingo fortą, kuris tebėra miesto turistų traukos centru. Ispanai taip pat vykdė prekybą su Kinija ir Japonija.

1641 m. ispanus išvijo olandai, kurie čia įkūrė savo fortą, pavadintą Antonijaus fortu. Olandai skatino į vietovę iš žemyninės Kinijos keltis hanius, taip pat plėtė prekybą siera, kailiais ir kitais vietiniais ištekliais.

1661 m. olandus iš Taivano išvijo Dženg Čenggongas. Galutinai olandus pasitraukti privertė nuolat puldinėję aborigenai. Kadangi Tamsujus buvo arti žemyninės Kinijos ir buvo įsikūręs prie natūraliai susidariusio uosto, jis greitai tapo svarbiu žvejybos ir prekybos uostu. Čingų Kinija Tamsujuje 1808 m. įkūrė postą. 1862 m. Čingų gubernatorius atvėrė kelius tarptautinei prekybai, imta eskportuoti arbatą, kamparus, sierą, akmens anglį, opiumą ir dažus. XIX a. vid. Tamsujus tapo svarbiausiu Taivano uostu.

Dar iki Taivanas atiteko japonams Tamsujaus jūrų uosto reikšmė ėmė silpti dėl Tamsujaus upėje susinešusių nuosėdų. Prie japonų Tamsujuje gyveno beveik 6000 gyventojų. XX a. Tamsujų pagal krovos apimtis pralenkė Kilungas, tad vietinė bendruomenė perėjo prie žemės ūkio.

Po Antrojo pasaulinio karo miestas pamažėle ėmė atsigauti.

2010 m. gruodžio 25 d. sukūrus naująjį Sinbėjaus miestą, Danšujus tapo vienu iš jo rajonų (区, *Qū*).

## Šaltiniai
Rusijos vokiečiai

**Rusijos vokiečiai** ( arba , ) – etniniai vokiečiai ir vokiečių kilmės žmonės Rusijoje. Šiuo metu didžioji jų dalis grįžo gyventi atgal į istorinę tėvynę – Vokietiją.

Rusijos vokiečiais vaidinami vokiečiai, kurie po Rusijos imperiją išsisklaidė iš tuometinių vokiškai kalbančių šalių. Pačioje Rusijos imperijoje jie daugiausia buvo susitelkę ir vadinami Pavolgio vokiečiais, Voluinės vokiečiais, Krymo vokiečiais, Kaukazo vokiečiais, Juodosios jūros vokiečiais ir Sibiro vokiečiais. Dalis iš jų įkūrė savo gyvenvietes netgi Sibire ar net prie Amūro upės tolimuosiuose rytuose. Taip Rusijos imperijoje susikūrė vokiečių anklavai, kurie vadinosi *Mannheim*, *Josephsthal* arba *Schönfeld*. Didelė jų dalis puoselėjo tradicijas iš senosios tėvynės. Rusijos vokiečiai kūrė savo bažnyčias ir vietos bendruomenes, siekdami neprarasti savo kultūros. Rusijos TFSR buvo įkurta Pavolgio vokiečių autonominė sritis. Ji gyvavo 1918–1923 m. Tačiau 1923 m. gruodžio 19 d. Pavolgio vokiečių autonominė sritis buvo pertvarkyta į Pavolgio Vokiečių ATSR, kuri buvo padalinta į 22 kantonus. Prasidėjus Vokietijos–TSRS karui TSRS Aukščiausiosios Tarybos Prezidiumo 1941 m. rugpjūčio 28 d. įsaku Pavolgio vokiečiai buvo apkaltinti nelojalumu su nacistine Vokietija ir iškeldinti į Kazachijos TSR, Altajų ir Sibirą. Pavolgio vokiečių ATSR teritorija buvo padalinta ir prijungta prie Saratovo (15 kantonų) ir Stalingrado (7 kantonai) sričių. Šiuo metu Rusijoje (2002 m.) gyvena 597 212 Rusijos vokiečiai. Iš jų apie 350 000 Sibire.

## Taip pat skaitykite
*Vokiečiai
*Pavolgio vokiečiai
*Baltvokiečiai
*Lietuvos vokiečiai

## Išnašos
Birzebudžia

**Birzebudžia** – pajūrio kurortas pietryčių Maltoje. Nutolęs 13 km į pietus nuo Valetos. 9 977 gyventojai (2013 m. duomenys). Kaimo pavadinimas *Birżebbuġa* maltiečių kalba reiškia „alyvuogių šulinį“. Ribojasi su Gašakos, Marsašlokos, Zuriko ir Lukos savivaldybėmis.

## Šaltiniai
Spazmas (filmas)

**Spazmas** () – 1974 m. italų režisieriaus Umberto Lenzi sukurtas giallo stiliaus kriminalinis filmas.

## Pagrindiniai aktoriai
: *Aktorius – vaidmuo*
*Robert Hoffmann – Kristianas Baumanas
* Suzy Kendall – Barbara
* Ivan Rassimov – Fricas Baumanas
* Adolfo Lastretti – Tatumas
* Monica Monet – Klorinda
* Guido Alberti – Malkolmas
* Mario Erpichini – Aleksas
* Maria Pia Conte – Ksena

## Turinys

Atvykę prie jūros Kristianas su sužadėtine aptinka paplūdimyje be sąmonės gulinčią moterį. Pastaroji prisistato esanti Barbara ir netrukus nuo jų pasprunka. Kitą dieną Kristianas ją susitinka Alekso, jos meilužio jachtoje. Pajutę abipusę aistrą, jiedu atsiduria motelyje, kur Kristianą užpuola nepažįstamas vyras. Grumtynių metu Kristianas jį nušauna ir jiedu su Barbara pasišalina. Netrukus jis pastebi palikęs motelyje grandinėlę ir grįžta jos paimti, tačiau neberanda kūno.

Jiedu su Barbara nusprendžia pasislėpti atokiuose jos draugės namuose, tačiau šie išnuomoti kitai porai – Malkolmui ir Klorindai, kurie Kristianui atrodo anksčiau matyti.

Po nakties Kristianas neberanda Barbaros, o jos ieškodamas susiduria su Tatumu – vyru, kurį manė nušovęs motelyje. Šis ketina inscenizuoti nelaimingą atsitikimą, tačiau Kristianui pavyksta jį pergudrauti ir, nužudžius, nustumti mašinoje nuo skardžio, palikus įrodymų, kad mašinoje yra jo kūnas.

Pastebėjęs, kad tolumoje mašinos kritimą nuo olos stebėjo paslaptinga juoda mašina atvažiavę žmonės, Kristianas, juos sekdamas, atsiduria netoli esančio gamykloje, kur sužino, kad jo žmogžudystę užsakė brolis Fricas, įtikinęs Barbarą, kad iš tiesų ketina padėti broliui. Nusikaltimo motyvas – Kristianą kamuojanti paveldėta šizofrenija, dėl kurios jis gali tapti pavojingas...
Frank Zappa

**Frank Vincent Zappa** (1940 m. gruodžio 21 d. – 1993 m. gruodžio 5 d.) – amerikiečių muzikantas, grupės lyderis, dainininkas, dainų autorius ir prodiuseris.

## Diskografija
* *Freak Out!* (1966)
* *Absolutely Free* (1967)
* *Lumpy Gravy* (1967)
* *We’re Only in It for the Money* (1968)
* *Cruising with Ruben & the Jets* (1968)
* *Uncle Meat* (1969)
* *Mothermania* (1969)
* *Hot Rats* (1969)
* *Burnt Weeny Sandwich* (1970)
* *Weasels Ripped My Flesh* (1970)
* *Chunga’s Revenge* (1970)
* *Fillmore East – June 1971* (1971)
* *200 Motels* (1971)
* *Just Another Band from L.A.* (1972)
* *Waka/Jawaka* (1972)
* *The Grand Wazoo* (1972)
* *Over-Nite Sensation* (1973)
* *Apostrophe (')* (1974)
* *Roxy & Elsewhere* (1974)
* *One Size Fits All* (1975)
* *Bongo Fury* (1975)
* *Zoot Allures* (1976)
* *Zappa in New York* (1978)
* *Studio Tan* (1978)
* *Sleep Dirt* (1979)
* *Sheik Yerbouti* (1979)
* *Orchestral Favorites* (1979)
* *Joe’s Garage Act I* (1979)
* *Joe’s Garage Acts II & III* (1979)
* *Tinseltown Rebellion* (1981)
* *Shut Up 'n Play Yer Guitar* (1981)
* *Shut Up 'n Play Yer Guitar Some More* (1981)
* *Return of the Son of Shut Up 'n Play Yer Guitar* (1981)
* *You Are What You Is* (1981)
* *Ship Arriving Too Late to Save a Drowning Witch* (1982)
* *The Man from Utopia* (1983)
* *Baby Snakes* (1983)
* *London Symphony Orchestra, Vol. I* (1983)
* *Boulez Conducts Zappa: The Perfect Stranger* (1984)
* *Them or Us* (1984)
* *Thing-Fish* (1984)
* *Francesco Zappa* (1984)
* *The Old Masters, Box I* (1984)
* *Frank Zappa Meets the Mothers of Prevention* (1984)
* *Does Humor Belong in Music?* (1986)
* *The Old Masters, Box II* (1986)
* *Jazz from Hell* (1986)
* *London Symphony Orchestra, Vol. II* (1987)
* *The Old Masters, Box III* (1987)
* *Guitar* (1988)
* *You Can’t Do That on Stage Anymore, Vol. 1* (1988)
* *You Can’t Do That on Stage Anymore, Vol. 2* (1988)
* *Broadway the Hard Way* (1988)
* *You Can’t Do That on Stage Anymore, Vol. 3* (1989)
* *The Best Band You Never Heard in Your Life* (1991)
* *Make a Jazz Noise Here* (1991)
* *You Can’t Do That on Stage Anymore, Vol. 4* (1991)
* *You Can’t Do That on Stage Anymore, Vol. 5* (1992)
* *You Can’t Do That on Stage Anymore, Vol. 6* (1992)
* *Playground Psychotics* (1992)
* *Ahead of Their Time* (1993)
* *The Yellow Shark* (1993)

## Kita
* Frank Zappa paminklas Vilniuje (skulpt. Konstantinas Bogdanas, 1995), K. Kalinausko g. (54.683, 25.2759).

## Nuorodos

* Oficiali Frank Zappa interneto svetainė 
*
Juozapas ir jo broliai

**Juozapas ir jo broliai** () – 1962 m. sukurtas istorinis filmas, Biblijos istorijos apie Juozapą, kurį pavydūs broliai pardavė į vergiją egiptiečiams, ekranizacija.

## Pagrindiniai aktoriai
: *Aktorius – vaidmuo*
* Geoffrey Horne – Juozapas
* Robert Morley – Putifaras
* Belinda Lee – Henė
* Mario Girotti – Benjaminas
* Carlo Giustini – Rubenas
* Finlay Rietti – Jokūbas
* Robert Rietti – faraonas
Platus mėlynas kelias

**Platus mėlynas kelias** () – 1957 m. sukurta romantinė drama apie italų žvejus.

## Pagrindiniai aktoriai
: *Aktorius – vaidmuo*
* Yves Montand – Džiovanis Skvarčio
* Alida Valli – Rozeta
* Mario Girotti – Renato
* Francisco Rabal – Salvatorė
* Federica Ranchi – Diana Skvarčio

## Turinys

Dalmatijos pakrantėje gyvenantis žvejas Džiuzepė iš paskutiniųjų stengiasi išmaitinti savo šeimą, todėl pradeda žvejoti ne tinklais, o naudodamas sprogmenis. Tai sukelia kitų žvejų įniršį ir policijos persekiojimą… Sprukdamas nuo pareigūnų, jis nuskandina savo laivą su žvejybos įrankiais ir brangiu varikliu, tikėdamasis vėliau jį iškelti. Deja, gylis pasirodo per didelis ir niekas nenori rizikuoti. Netekęs vilties, Džiuzepė nusprendžia savo jėgomis iškelti variklį. Jam pavyksta, tačiau, norėdamas toliau žvejoti, aukcione įsigyja kito žvejo konfiskuotą laivą ir sulaukia visuotinio pasmerkimo, o paskutinė jo žvejyba su sūnumis baigiasi tragedija…
Niufaundlando kolonija

**Niufaundlando kolonija** () buvo Britų imperijos kolonija Šiaurės Amerikoje nuo 1610 metų iki 1907 m. Didžiausio išsiplėtimo laikais apėmė visą teritoriją Niufaundlando saloje (dab. Kanada, Niufaundlando ir Labradoro provincija).

## Raida
Senieji salos gyventojai buvo indėnai beotukai. Britai čia pradėjo kurtis pačioje XVII a. pabaigoje, pradėdami nuo Avalono pusiasalio. 1610 m. pastačius pirmąją gyvenvietę Cuper's Cove, paskirtas ir pirmasis kolonijos gubernatorius. Britai plėtė savo valdžią indėnų žemėse, ir kolonizacijos metu dauguma jų išmirė dėl ligų ir karų. 1638 m. britai formaliai paskelbė teises į visą Niufaundlando salą. Sala buvo ypač turtinga žuvies, todėl aplink ją klestėjo žvejyba.

Svarbiausi konkurentai saloje buvo prancūzai, kurie 1655 m. paskyrė gybernatorių dar XVI a. įkurtoje baskų kolonijoje Placentijoje. Netrukus jie pradėjo intensyvų karą prieš britus. 1697 m. Pierre Le Moyne d'Iberville beveik sunaikino britų kolonijas saloje ir išvarė iš čia kolonistus. Prancūzų viešpatavimo laikas truko iki 1713 m., kuomet Utrechto taika Niufaundlandas atiduotas Britų imperijai. Prancūzų kontrolėje liko tik vakarinis salos krantas, vadinamasis Prancūzų krantas, kurį jie išlaikė iki pat 1904 m.

Tarp Britų imperijos ir Prancūzijos kilus Septynerių metų karui, prancūzai dar kartą mėgino susigrąžinti Niufaundlandą. 1763 m. karą pralaimėjusi, Prancūzija salą galutinai prarado.

Kuomet 1783 m. Britų imperija Amerikoje prarado Tryliką kolonijų, kurios paskelbė nepriklausomybę kaip JAV, Niufaundlando kolonija tapo Britų Šiaurės Amerikos dalimi. Britai skatino kolonistų kėlimąsi. Didelė jų dalis buvo airiai katalikai, sudarę apie 40 proc. salos gyventojų. 1835–1901 m. kolonijos sostinės Sent Džonso gyventojų skaičius padvigubėjo – nuo 15 tūkst. iki 29,5 tūkst. 1824 m. Niufaundlandas oficialiai tapo Karūnos kolonija ir vėliau gavo savivaldą. Saloje atradus švino, vario, geležies ir anglies, ji augo ekonomiškai, o gyventojų skaičius pasiekė 120 tūkst.

Tuo metu iš stipriausių Šiaurės Amerikos kolonijų buvo suformuota Kanados dominija, kuri plėtėsi teritoriškai, prisijungdama likusias kolonijas žemyne. 1869 m. prie Kanados buvo pasiūlyta jungtis ir Niufaundlandui, tačiau šis atsisakė. Tokiu būdu jis išlaikė nepriklausomybę nuo Kanados. 1907 m. jam suteiktos dominijos teisės, kaip ir Kanadai. Taigi, jis tapo Niufaundlando dominija.
Latvija 2014 m. žiemos olimpinėse žaidynėse

**[[Latvija]] [[2014 m. žiemos olimpinės žaidynės|2014 m. žiemos olimpinėse žaidynėse]]** dalyvavo su 58 sportininkais 9 sporto šakose.

Latvijos sportininkai laimėjo 4 medalius – 2 sidabro ir 2 bronzos.

## Medalininkai
Rombas (reikšmės)

Žodis ***rombas*** reiškia:

* rombas – geometrinė figūra, keturkampio rūšis;
* rombas – Raudonosios Armijos aukštųjų karininkų (generolų) skiriamasis ženklas, segėtas kilpinėse (apykaklėse);
* rombas (šnek.) – Tarybų Sąjungoje naudotas rombo pavidalo ženklas, rodęs turėtojo aukštąjį išsilavinimą, paprastai dėvėtas su karine uniforma,
* rombas – kavalerijos rikiuotės rūšis,
* Rombas – pietų pusrutulio žvaigždynas, labiau žinomas kaip Tinklelis.

Susiję terminai:
* Rombinės plekšnės – plekšniažuvių šeima


Vaizdas:Rhombus.svg|Du rombai
File:RA A F7ComDiv 1940 col.png|Komdivo kilpinė (apykaklinis antsiuvas) su rombais
Vaizdas:Badge Off-High-School SU.png|Krūtininis ženklas (rombas) „Už karinės aukštosios mokyklos baigimą“ 
Vaizdas:Reticulum constellation map.png|Tinklelio žvaigždynas, seniaus vadintas *Rombu*
Oleksandras Turčynovas

**Oleksandras Valentynovyčius Turčynovas** (; g. 1964 m. kovo 31 d. Dniepropetrovske, Ukrainoje) – Ukrainos politikas, ekonomikos mokslų daktaras. Taip pat jis yra Ukrainos partijos „Tėvynė“ (ukr. *Батьківщина*) pirmasis pavaduotojas. Nuo 2014 m. vasario 22 d. iki lapkričio 27 d. − Aukščiausiosios Rados pirmininkas. Kartu kurį laiko ėjo laikinojo Ukrainos prezidento pareigas.
Bali (Sinbėjus)

**Bali** (; pe̍h-ōe-jī: Pat-lí) – vienas iš Sinbėjaus rajonų, esantis šiaurės vakarų Taivane. Yra archeologijos muziejus, pavadintas pagal priešistorinę Šisangango kultūrą, kurios pėdsakų rasta Bali, taip pat stovi daoistų šventykla. Statomas naujas Taipėjaus uostas.

## Geografija

Bali išsidėstęs prie Tamsujaus upės žiočių, šiaurės vakariniame Sinbėjaus pakrašty. Vakaruose, pietuose ir rytuose ribojasi su kaimyniniais Linkou ir Vugu rajonais. Tamsujus teka šiaurine ir pietine rajono riba. Šiaurės vakaruose Bali taip pat ribojasi su Taivano sąsiauriu.

## Istorija
Remiantis kapų kasinėjimais, manoma, kad šioje vietoje senovėje buvusi gyvenvietė Šihsanhangas buvo viena turtingiausių Taivane. Joje gyventa geležį lydyti mokėjusių meistrų. Šių meistrų pagamintais geležies dirbiniais prekiauta visoje Taivano saloje.

Čingų dinastijos laikais vietovės pavadinimas hokien dialektu buvo *Pat-lí-hun* (八里坌).


Vaizdas:Bali district, Taiwan.JPG|Butų kompleksas
Vaizdas:Administration Building, Port of Taipei 20090430.jpg|Taipėjaus uosto pastatas


## Šaltiniai